作者:馬致遠
標題:西華山陳摶高臥・煞尾
內容:俺那裡雲間太華煙霞細，鼎內還丹日月遲；山上高眠夢寐稀，殿下朝元劍佩齊；玉闕仙階我曾履，王母蟠桃我曾吃，欲醉不醉酒數杯，上天下天鶴一隻；有客相逢問浮世，無事登臨嘆落輝；危坐談玄講《道德》，靜室焚香誦《秋水》；滴露研朱點《周易》，散誕逍遙不拘繫。赴召離山到朝裡，央及陳摶受宣敕。送上都堂入八位，掌管臺衡總百揆。御史臺綱索省會，六部當該各詳細；攘攘垓垓不伶俐，是是非非無盡期。好教我戰戰兢兢睡不美。(下)。